Chetwode

Pentref a phlwyf sifil yn sir seremonïol Swydd Buckingham, De-ddwyrain Lloegr, ydy Chetwode.British Place Names; adalwyd 14 Hydref 2022 Fe'i lleolir yn awdurdod unedol Swydd Buckingham. Saif tua 6 km (4 milltir) i'r gorllewin i Buckingham.

Mae'r elfen chet- yn yr enw yn dod o'r enw Brythoneg ar y pentref, sy'n gytras â Chymraeg Diweddar coed. Ychwanegwyd yr elfen wood o Hen Saesneg yn cyfleu'r un ystyr â'r enw gwreiddiol.Ifor Williams, Enwau lleoedd (Lerpwl: Gwasg y Brython, 1945), t. 6
Mae'r enw cyfansawdd yn ymddangos yn Hen Saesneg fel Cetwuda. Erbyn Goresgyniad Normanaidd Lloegr, roedd manordy yn Chetwode, yn nwylo Esgob Odo o Bayeux a Robert de Thain oddi tano yn 1086 yn ôl Llyfr Dydd y Farn. Sylfaenwyd priordy Awstinaidd yno yn 1244 gan Ralphe de Norwich. Datodwyd y priordy yn 1460 o achos ei dlodi, gan ddod yn rhan o Abaty Nutley yn Long Crendon gerllaw.

Yng Nghyfrifiad 2011 roedd gan y plwyf sifil boblogaeth o 173.City Population; adalwyd 14 Hydref 2022

Cyfeiriadau

Categori:Awdurdod unedol Swydd Buckingham
Categori:Pentrefi Swydd Buckingham
Categori:Llefydd yn Lloegr ag enwau o darddiad Brythoneg